ΓΡΑΠΤΗ ΕΡΩΤΗΣΗ E-0002/03

υποβολή: Olivier Dupuis (NI) προς την Επιτροπή

(16 Ιανουαρίου 2003)

Θέμα: Καταδίκη του κ. Nguyen Khac Toan

Ο κ. Nguyen Khac Toan, ετών 47, καταδικάστηκε, στις 20 Δεκεμβρίου του 2002, από το Λαϊκό Δικαστήριο στο Hanoi σε 12 χρόνια κάθειρξη και τρία χρόνια προσωρινής κράτησης, σε μια δίκη που διήρκεσε λιγότερο από μια μέρα. Κατηγορήθηκε για κατασκοπία (Άρθ. 80 του Ποινικού Κώδικα). Ο επίσημος εκφραστής του Κομμουνιστικού Κόμματος, το έντυπο Nhan Dan (Οι Άνθρωποι) ανέφερε ότι συκοφάντησε και δυσφήμησε τα στελέχη του κόμματος και το κράτος παρέχοντας πληροφορίες σε αντιδραστικούς εξόριστους του εξωτερικού. Η δίκη έγινε κεκλεισμένων των θυρών. Ο δικηγόρος του είχε τη δυνατότητα να συναντήσει τον πελάτη του μόνο δύο φορές πριν από τη δίκη (στις 16 και 19 Δεκεμβρίου), και δεν του επετράπη να του μιλήσει ιδιαιτέρως. Γεννημένος το 1955 στο Hanoi,πηρέτησε στο παρελθόν στον Στρατό του Βόρειου Βιετνάμ και τώρα είναι επιχειρηματίας. Τα τελευταία δύο χρόνια πήρε μέρος σε διαδηλώσεις που οργανώθηκαν από αγρότες, οι οποίοι διαμαρτύρονταν για τη δήμευση γης από το κράτος, και βοήθησε εκπροσώπους των αγροτών ναποβάλουν αναφορές στην Εθνοσυνέλευση. Μετέδωσε επίσης, μέσω του Διαδικτύου πληροφορίες σχετικά με τις διαδηλώσεις. Συνελήφθη στις 8 Ιανουαρίου. Η αστυνομία έκανε έρευνα στο σπίτι του και κατέσχεσε αρκετά έγγραφα. Κρατήθηκε στην περιβόητη φυλακή Β14 (Τhanh Liet). Αυτή η τόσο σκληρή ποινή κατά του κ. Νguyen Khac Toan είναι ένα ακόμη επεισόδιο στα νέα μέτρα που λαμβάνονται ενάντια στις φωνές διαμαρτυρίας στο Βιετνάμ. Ο Le Chi Quang καταδικάστηκε σε τέσσερα χρόνια φυλάκισης στις 8 Νοεμβρίου του 2002. Επίσης ο Δρ. Pham Hong Son, ο δημοσιογράφος Nguyen Vu Binh και ο καθηγητής Vu Ngoc Binh κρατούνται επί του παρόντος επειδή χρησιμοποίησαν το Διαδίκτυο για να ζητήσουν ειρηνικές πολιτικές μεταρρυθμίσεις. Στο Βιετνάμ αυξήθηκαν προσφάτως οι περιορισμοί της ελευθερίας έκφρασης και χρήσης του Διαδικτύου. Η Επιτροπή Ανθρωπίνων Δικαιωμάτων του ΟΗΕ στη Γενεύη κατέκρινε προσφάτως τους νομικούς αυτούς περιορισμούς στην αναθεώρησή της, τον Ιούλιο του 2002, της εφαρμογής της Σύμβασης του ΟΗΕ όσον αφορά τα αστικά και πολιτικά δικαιώματα (IICCPR) στο Βιετνάμ. Η Επιτροπή του ΟΗΕ κατέκρινε επίσης τη νομοθεσία εθνικής ασφάλειας για αοριστολογία συμπεριλαμβανομένων κατηγοριών όπως κατασκοπία, η οποία ενοχοποιεί ενέργειες που είναι απόλυτα νόμιμες σύμφωνα με το διεθνές δίκαιο.

Είναι ενημερωμένη η Επιτροπή σχετικά με την καταδίκη του κ. Nguyen Khac Toan; Έχει ζητήσει επίσημα η Επιτροπή να της επιτραπεί να παρακολουθήσει τη δίκη· Ποιά είναι η εκτίμηση της Επιτροπής γι'αυτήν την αυξημένη καταπίεση των δημοκρατικών ακτιβιστών στο Βιετνάμ· Θεωρεί η Επιτροπή ότι κάτι τέτοιο είναι συμβατό με την ενίσχυση της πολιτικής της συνεργασίας μ'αυτή τη χώρα·

Απάντηση του κ. Patten εξ ονόματος της Επιτροπής

(31 Ιανουαρίου 2003)

Η Επιτροπή είναι ενήμερη σχετικά με τη δίκη και καταδίκη του κ. Nguen Khac Toan. Η αντιπροσωπεία της Επιτροπής στο Βιετνάμ, μαζί με τις διπλωματικές αποστολές των κρατών μελών, παρακολουθεί από κοντά την κατάσταση των ανθρωπίνων δικαιωμάτων στο Βιετνάμ, συμπεριλαμβανομένης και τηςπόθεσης του κ. Toan καθώς και των άλλων προσώπων που αναφέρει το Αξιότιμο Μέλος του Κοινοβουλίου.

Η Επιτροπή δεν ζήτησε να είναι παρούσα στη δίκη του κ. Toan, ούτε είχε ενημερωθεί εκ των προτέρων σχετικά με τον τόπο και την ημερομηνία διεξαγωγής της δίκης. Η δίκη αυτή, όπως ορθά επισημαίνει το Αξιότιμο Μέλος του Κοινοβουλίου, και όπως συμβαίνει και με άλλες τέτοιες δίκες αντιφρονούντων, διεξήχθη κεκλεισμένων των θυρών τόσο για το κοινό όσο και για τους διπλωματικούς εκπροσώπους.

Η κατάσταση στον τομέα της ελευθερίας έκφρασης στο Βιετνάμ δεν βελτιώθηκε το 2002. Σε πολλές περιπτώσεις, και πολύ πρόσφατα στην κοινή δήλωση της Ένωσης για τη σύσκεψη της Συμβουλευτικής Ομάδας στο Ανόι το Δεκέμβριο του 2002, η Επιτροπή και τα κράτη μέλη ενθαρρύνουν την κυβέρνηση του Βιετνάμ να δημιουργήσει ένα νομικό πλαίσιο για τηνποστήριξη της ανάπτυξης μιας ισχυρότερης κοινωνίας των πολιτών, από την οποία το Βιετνάμ έχει να ωφεληθεί τα μέγιστα.

Η πολιτική της Επιτροπής έναντι του Βιετνάμ συνίσταται στο να ενθαρρύνει και να στηρίζει τη συνεχή προώθηση των ανθρωπίνων δικαιωμάτων και του εκδημοκρατισμού και, παράλληλα, να εκφράζει την ανησυχία της σε περίπτωση που παρατηρούνται καταχρήσεις ή που γίνεται φανερό ότι η κατάσταση έχει επιδεινωθεί. Αυτό επιτυγχάνεται χάρη στις μηνιαίες συσκέψεις της Ομάδας Πολιτικής και Ανθρωπίνων Δικαιωμάτων της Ένωσης, τις μηνιαίες συναντήσεις της Τρόικας με την κυβέρνηση του Βιετνάμ, τις ad-hoc αποστολές (π.χ. στα κεντρικάψίπεδα) καθώς και τις κοινές δηλώσεις της Ένωσης στο πλαίσιο, για παράδειγμα, των συναντήσεων της Συμβουλευτικής Ομάδας.